Ožių ragas

Ožių ragas – pusiasalis Ignalinos rajone, Ignalinos seniūnijoje, Aukštaitijos nacionalinio parko teritorijoje, Dringio ežero pietvakariniame krante, apie 6 km į šiaurės vakarus nuo Ignalinos. Valstybės saugomas hidrografinis gamtos paminklas. Ilgis apie 600 m, plotis 100–200 m, plotas 10,7 ha. Priskiriamas Asalnų hidrografiniam draustiniui.Ožių ragas, Saugomų teritorijų valstybės kadastras. Nuoroda tikrinta 2025-03-21.

Ribojamas dviejų siaurų, giliai į sausumą įsiterpusių ežero įlankų. Reljefas kalvotas, aukščiausioje vietoje iškyla iki 22 m nuo vandens paviršiaus.SSRS topografinis žemėlapis, 1:10 000, C-47-26-V-v-4, 1982 m. Pusiasalį dengia miškas, auga šimtametės pušys. Gausiai lankomas vandens maršrutais plaukiančių turistų.Algirdas Panavas, Gamtos vertybės Aukštaitijos nacionaliniame parke, „Ladakalnis”, Nr. 2 (84), 2005 m., p. 5. Nuoroda tikrinta 2025-03-21.

 Šaltiniai 

Kategorija:Ignalinos rajono paveldas
Kategorija:Lietuvos kyšuliai